open-index/open-wikipedia-markdown huggingface dataset:
როდონიტი

**როდონიტი** (CaMn_4[Si_5O_15]. მინარევებია Fe, Zn, Mg, Al. კრისტალდება ტრიკლინურ სინგონიაში. კრისტალები იშვიათია; ჩვეულებრივ გვხვდება როგორც მარცვლოვანი ან მკვრივი მასა. ვარდისფერია, ელვარება მინისებრი აქვს. სიმაგრე მინერალოგიური სკალით — 5,5–6; სიმკვრივე 3400–3750 კგ/მ³. წარმოიქმნება ჰიდროთერმული ან კონტაქტ-მეტამორფული გზით. იყენებენ სანახელავო და მოსაპირკეთებელ ქვად. როდონიტის ცნობილი საბადოებია რუსეთში (ურალი), შვედეთში, აშშ-ში, მექსიკაში.

## ლიტერატურა 
## რესურსები ინტერნეტში 
* 
* როდონიტი საიტზე webmineral.com 

კატეგორია:სილიკატური მინერალები
კატეგორია:ტრიკლინური მინერალები
კატეგორია:მაგნიუმის მინერალები
კატეგორია:კალციუმის მინერალები
კატეგორია:პიროქსენების ჯგუფი
კატეგორია:მანგანუმის მინერალები
კატეგორია:რკინის მინერალები
კატეგორია:ძვირფასი თვლები
სინეკურა

**სინეკურა** ( — *უზრუნველად*) — შემოსავლიანი საეკლესიო თანამდებობა შუა საუკუნეებში. არ მოითხოვდა არავითარ ვალდებუულებებს და არც დანიშნულების ადგილზე იყო საჭირო ყოფნა. სინეკურას ფართოდ გასცემდა პაპობა. სიტყვა სინეკურა ისეთი შემოსავლიანი თანამდებობის საზოგადოებრივ სახელად იქცა, რომელიც განსაკუთრებით შრომას არ მოითხოვს.

## ლიტერატურა 
კატეგორია:რელიგიური წოდებები
პრშელოუჩი

**პრშელოუჩი** (ჩეხ. Přelouč) — ქალაქი ჩეხეთში, ცენტრალური ბოჰემიის მხარეში, პარდუბიცედან 13კმ დასავლეთით. ქალაქის ბირთვი მდებარეობს მდ. ლაბეს (ელბა) მარცხენა ნაპირზე, შედგება 8 უბნისგან: პრშელოუჩი, კლენოვკა, ლჰოტა, მნელიცე, შკუდლი, შტეპანოვი და ტუპესი. პრშელოუჩში ცხოვრობს დაახლ. 9 400 მცხ.

## ლიტერატურა
* VOREL, Petr. Dějiny města Přelouče I. 1086–1618. Přelouč : Městský úřad, 1999. 223 s. ISBN 80-238-4119-X.
* VOREL, Petr. Dějiny města Přelouče II. 1618–1848. Přelouč : Městský úřad, 2002. 278 s. ISBN 80-238-8800-5.
* LEDR, Josef. Dějiny města Přelouče nad Labem. Knihtiskárna Otakara Ludvíka v Přelouči. 1926

## სქოლიო
კატეგორია:ცენტრალური ბოჰემიის მხარის ქალაქები
კატეგორია:ცენტრალური ბოჰემიის მხარე
საჰლე-ვორკ ზევდე

**საჰლე-ვორკ ზევდე** (; დ. 21 თებერვალი, 1950, ადის-აბება, ეთიოპია) — ეთიოპიელი დიპლომატი და პოლიტიკური მოღვაწე. ეთიოპიის მე-4 პრეზიდენტი 2018 წლის 25 ოქტომბრიდან. პირველი ქალი ეთიოპიაში, რომელმაც აღნიშნული თანამდებობა დაიკავა. პრეზიდენტად აირჩია ეთიოპიის პარლამენტმა 2018 წლის 25 ოქტომბერს. ზევდე მანამდე მუშაობდა დიპლომატად და იყო გაეროს გენერალური მდივნის ანტონიუ გუტერეშის სპეციალური წარმომადგენელი აფრიკის კავშირში, გაეროს გენერალური მდივნის მოადგილე აფრიკის საკითხებში.

## განათლება 
საჰლე-ვორკ ზევდე სწავლობდა ბუნების მეცნიერებებს მონპელიეს უნივერსიტეტში (საფრანგეთი). იგი თავისუფლად საუბრობს ამჰარულ, ფრანგულ და ინგლისურ ენებზე. 

## კარიერა 
საჰლე-ვორკ ზევდე არის ეთიოპიის დიპლომატიური სამახურის ვეტერანი. იგი 1989-1993 წლებში მუშაობდა სენეგალში ელჩად, რომლის აკრედიტაციაც ვრცელდებოდა მალის, კაბო-ვერდეს, გვინეა-ბისაუს, გამბიისა და გვინეის ტერიტორიაზე. 1993 წლიდან 2002 წლამდე იგი იყო ეთიოპიის ელჩი ჯიბუტიში და განვითარების საკითხებში სამთავრობოთაშორისო ორგანოს მუდმივი წარმომადგენელი. მოგვიანებით იგი მუშაობდა საფრანგეთში ელჩად, იუნესკოში მუდმივ წარმომადგენლად. 2002-2006 წლებში იყო ელჩი ტუნისში და მაროკოში.

საჰლე-ვორკე ზევდე მუშაობდა გაეროში სპეციალურ წარმომადგენლად და ხელმძღვანელობდა გაეროს გაერთიანებულ წარმომადგენლობას ცენტრალური აფრიკის რესპუბლიკაში, სადაც ის ქალთა უფლებების დაცვისათვის იბრძოდა . მოგვიანებით მას ასევე ეკავა მთელი რიგი მაღალი თანამდებობები, მათ შორის ეთიოპიის მუდმივი წარმომადგენელი იყო აფრიკის კავშირში და გაეროს ეკონომიკურ კომისიაში აფრიკისათვის, ასევე მუშაობდა ეთიოპიის საგარეო საქმეთა სამინისტროში აფრიკის საქმეთა გენერალურ დირექტორად. 

2011 წელს იგი გაეროს გენერალურმა მდივანმა პან გი მუნმა დანიშნა გაეროს ნაირობის განყოფილების გენერალურ დირექტორად. იგი იყო პირველი ადამიანი, რომელმაც დაიკავა გენერალური მდივნის მოადგილის თანამდებობა.

2018 წლის 25 ოქტომბერს აირჩიეს ეთიოპიის პრეზიდენტად  და გახდა პირველი ქალი ამ თანამდებობაზე.

## სქოლიო
კატეგორია:ეთიოპიის პრეზიდენტები
კატეგორია:დაბადებული 21 თებერვალი
კატეგორია:დაბადებული 1950
კატეგორია:ქალი პრეზიდენტები
კატეგორია:ეთიოპიელი ქალი პოლიტიკოსები
კატეგორია:აფრიკის ქალი პრეზიდენტები
კატეგორია:XXI საუკუნის ქალი პრეზიდენტები
კატეგორია:პირველი ქალი პრეზიდენტები
კატეგორია:ცოცხალი ადამიანები
ბიჩახჩი

**ბიჩახჩი** () — სოფელი აზერბაიჯანში, არანის რეგიონში, ზარდაბის  რაიონში. მოსახლეობის რაოდენობა — 1,608 კაცი.

## რესურსები ინტერნეტში
* 
 

 
კატეგორია:ზარდაბის რაიონის სოფლები
ნიკიფორე I კომნენოს დუკა

**ნიკიფორე I კომნენოს დუკა** (; დ. 1240 — გ. 1297) — ეპირის დესპოტატის მმართველი 1267/1268–1297 წლებში. მიქაელ II-ის ვაჟი. 1276 წელს კავშირი შეკრა პროვანსის გრაფთან, შარლ ანჟუელთან, რომელმაც სიცილიის სამეფო ტახტი მოიპოვა და 1272 წელს დირიქიონიც დაიპყრო. 1278 წელს შარლისა და ნახევარძმა იოანე I-ის დახმარებით დაიკავა რამდენიმე ქალაქი, მათ შორის ბუტრინტი. მიუხედავად მისი კავშირებისა კათოლიკე სახელმწიფოებთან, ნიკიფორე და მისი ნახევარძმა კათოლიციზმისა და მართლმადიდებლობის გაერთიანების წინააღმდეგ გამოვიდნენ. 1279 წელს თავი სცნო შარლის ვასლად და მას ბუტრინტი დაუთმო. მალევე შარლი დამარცხდა და ნიკიფორემ დაკარგა მნიშვნელოვანი პოზიციები ალბანეთში ბიზანტიელთა სასარგებლოდ. სიცილიის მწუხრის დაწყებამ დიდი დარტყმა მიაყენა კოალიციას. საბოლოოდ შარლ ანჟუელმა კუნძული სიცილია დაკარგა და მხოლოდ ნეაპოლის სამეფო შეინარჩუნა. 1282 წელს ნიკიფორემ ანდრონიკე II-სთან გააფორმა ალიანსი. 1291 წელს ანტიბიზანტიურმა არისტოკრატიამ დაიწყო მოლაპარაკებები შარლ II-სთან, რამაც ბიზანტიელთა შემოჭრა გამოიწვია, მაგრამ ისინი უკუაგდეს იტალიელთა დახმარებით. თესალიელებმა გამოიყენეს ბერძენ დიდებულთა და ნეაპოლელთა დაპირისპირება და დაიპყრეს ეპირის მნიშვნელოვანი ციხესიმაგრეები. 1296 წელს მათი დიდი ნაწილი იტალიელებმა დაიბრუნეს და სამშვიდობო ხელშეკრულებაც გააფორმეს. ნიკიფორე I ამ მოვლენებიდან მალევე გარდაიცვალა.

## ლიტერატურა 
* 
* 

კატეგორია:დაბადებული 1240
კატეგორია:გარდაცვლილი 1297
კატეგორია:ეპირის დესპოტატის მმართველები
კატეგორია:კომნენოს დუკები
ვერნერჟოვიცე

**ვერნერჟოვიცე** () — სოფელი ჩეხეთში, ჰრადეც-კრალოვეს მხარეში, ნახოდის რაიონში. პოლონეთის საზღვართან. მდებარეობს ვერნერჟოვიცის ნაკადულის ხეობაში და მისი აღმოსავლეთი დაბოლოება ესაზღვრება ქალაქ მეზიმნესტის. დაახლ. 315 მცხ.

## გალერეა 

ფაილი:Vernéřovice, boží muka 01.jpg|vlevo|náhled|ვერნერჟოვიცე, ჯვარცმა მეზიმნესტის გზაზე
ფაილი:Country house at Vernéřovice.jpg|náhled|კულტურული ძეგლები
ფაილი:Kaplička Panny Marie Pomocné ve Vernéřovicích.jpg|ღვთისმშობლის ნიშა ვერნერჟოვიცეში

## წყარო
* *სტატია ნათარგმნია ჩეხური ვიკიპედიიდან: Vernéřovice*

### პუბლიკაციები
* Český statistický úřad: Počet obyvatel v obcích k 1.1.2018. 30. dubna 2018. Dostupné online. [cit. 2018-05-01]
* kaple Panny Marie Pomocné v databázi Poškozené a zničené kostely, kaple a synagogy v České republice
* CECHNER, Antonín. Soupis památek historických a uměleckých v politickém okresu Broumovském. Svazek XLV.. Praha: Archaelogická komise při České akademii věd a umění, 1930. 352 s. Dostupné online. Kapitola Německé Verneřovice (Deutsch-Wernersdorf), s. 230-238.
* Ústřední seznam kulturních památek České republiky [online]. Praha: Národní památkový ústav [cit. 2018-05-20]. Identifikátor záznamu 124444 : * * Venkovská usedlost. Památkový katalog. Hledat dokumenty v Metainformačním systému NPÚ [1].
* kaple Panny Marie v databázi Poškozené a zničené kostely, kaple a synagogy v České republice

### ლიტერატურა
* CECHNER, Antonín. Soupis památek historických a uměleckých v politickém okresu Broumovském. Svazek XLV.. Praha: Archaelogická komise při České akademii věd a umění, 1930. 352 s. Dostupné online. Kapitola Německé Verneřovice (Deutsch-Wernersdorf), s. 230-238.

### რესურსები ინტერნეტში
* Official website 

კატეგორია:ჩეხეთის სოფლები
ნიკიფორე I (მრავალმნიშვნელოვანი)

საკუთარი სახელი **ნიკიფორე I** შეიძლება აღნიშნავდეს:
* ნიკიფორე I — ბიზანტიის იმპერატორი.
* ნიკიფორე I — კონსტანტინოპოლის პატრიარქი.
* ნიკიფორე I — კიევის მიტროპოლიტი.
* ნიკიფორე I — ეპირის მმართველი.
ტენარდიტი

**ტენარდიტი** — სულფატების კლასის მინერალი; ქიმიური შემადგენლობა Na_2SO_4. კრისტალდება რომბულ სინგონიაში. აქვს თეთრი მარცვლოვანი აგრეგატები. კარგად იხსნება წყალში, მომლაშო მწარე გემოსია. სიმაგრე მინერალოგიური სკალით 2–3; სიმკვრივე 2680–2690 კგ/მ³. წარმოიქმნება ტბის ფსკერზე დალექვით. იყენებენ სოდისა და მინის მრეწველობაში.

## ლიტერატურა 
## რესურსები ინტერნეტში 
* 
* ტენარდიტი საიტზე webmineral.com 

კატეგორია:ნატრიუმის მინერალები
კატეგორია:სულფატის მინერალები
კატეგორია:ორთორომბული მინერალები
კატეგორია:მღვიმური მინერალები
კატეგორია:ევაპორიტი
კატეგორია:ლუმინესცენციური მინერალები
ხოცენი

**ხოცენი** () — ქალაქი ჩეხეთში, პარდუბიცის მხარეში, 15კმ დასავლეთით რაიონულ ქალაქ უსტი-ნად-ორლიციდან, გაშენებულია მდინარე ტიხა ორლიცეს ორივე მხარეს. ქალაქი შედგება შვიდი უბნისგან: ხოცენი, ბრჟეზენიცე, დვორჟისკო, ჰემჟე და პოდრაჟეკ. ქალაქში რეგისტრირებულია 1972 სახლი, მ.შ. საკუთრივ ხოცენში 1732. თავად ხოცენში ცხოვრობს 8700 მცხ. მას მიკუთვნებული სოფლების ჩათვლით კი დაახლ. 10 ათ. მცხ. ქალაქი ცნობილი სარკინიგზო კვანძია.

## გალერეა

File:Choceň - kostel Svatého Františka Serafínského.jpg|წმ. ფრანცისკე სერაფინელის ეკლესია
File:Choceň - u kostela.jpg|ეკლესიასთან
File:Choceň - Morový sloup.jpg|ჭირის სვეტი
File:Choceň - Tyršovo náměstí1.jpg|ტირშის მოედანი ("ტირშოვო ნამნესტი")

## ლიტერატურა
* Český statistický úřad: Počet obyvatel v obcích k 1.1.2018. 30. dubna 2018. Dostupné online. [cit. 2018-05-01]
* Choceň má nové vedení. Chce zapojit občany do diskuze. Deník [online]. 2014-11-08 [cit. 2014-11-09]. Dostupné online.
* Nejkrásnějším nádražím v Česku je Choceň, rozhodla anketa idnes.cz, 18. 6. 2010.

## სქოლიო
კატეგორია:პარდუბიცის მხარის ქალაქები
კატეგორია: პარდუბიცის მხარე
ფილიპ დე შამპენი

**ფილიპ დე შამპენი** (; დ. (ან მოინათლა) 26 მაისი, 1602, ბრიუსელი — გ. 12 აგვისტო, 1674, პარიზი) — ფრანგი ფერმწერი. 1621 წლიდან მუშაობდა პარიზში. ასრულებდა დეკორაციულ სამუშაოებს სასახლეებსა და ეკლესიებში. დაუახლოვდა იანსენისტებს (იხ. იანსენიზმი), ქმნიდა რელიგიურ სურათებს („საიდუმლო სერობა“, 1648, ლუვრი, პარიზი), ცალკეულ — („ა. ჟ. რიშელიე“, „ჯ. მაზარინი“) და ჯგუფურ („ორი მონაზონი“, 1662 ლუვრი, პარიზი) პორტრეტებს.

## ლიტერატურა 
## სქოლიო 
კატეგორია:ფრანგი მხატვრები
კატეგორია:მხატვრები ანბანის მიხედვით
მიქაელ II კომნენოს დუკა

**მიქაელ II კომნენოს დუკა** (; დ. დაახლ. 1205 — გ. 1266 ან 1268) — ეპირის დესპოტატის მმართველი 1231–1266/1268 და თესალიის მმართველი 1241–1266/1268 წლებში. მიქაელ I-ის ვაჟი. ტახტზე ჩაანაცვლა ბიძამისი მანუელი (მანუელმა ნებაყოფლობით გადასცა სამეფო ტახტი), რომელიც დაახლოებით ერთი წელი მართავდა სახელმწიფოს თავისი ძმის, თეოდორეს ტყვედ ჩავარდნის შემდეგ. 1238 წელს მიქაელს ეწვია კონსტანტინოპოლის პატრიარქი გერმანე II. 1241 წელს, მანუელის გარდაცვალების შემდეგ კონტროლი დაამყარა თესალიაზე. 1249 წელს ნიკეის იმპერატორ იოანე III დუკა ვატაცესაგან მიიღო დესპოტის ტიტული. მანამდე, 1246 წელს მთელი ჩრდილოეთ საბერძნეთი და თესალონიკე ნიკეელებმა დაიკავეს. თეოდორე კომნენოს დუკის (ბიძამისის) ძალდატანებით მიქაელმა წამოიწყო სამხედრო კამპანია, რათა ამ ტერიტორიებზე გაევრცელებინა ძალაუფლება. 1251–1253 წლებში მიმდინარეობდა ბრძოლა ამ მიწებისთვის, მაგრამ მიქაელი დამარცხდა და იძულებული გახდა ზავი ეთხოვა. შედგა სამეფო ქორწილი და ჩამოერთვა მნიშვნელოვანი მიწები, მაგრამ მიქაელი ამას არ დათანხმდა და ნიკეის წინააღმდეგ გამოვიდა. 1257 წელს დაამარცხა მათი არმია გიორგი აკროპოლიტის ხელმძღვანელობით და გაემართა თესალონიკისაკენ, მაგრამ ამ დროს ეპირში შემოიჭრა მანფრედი, სიცილიის მეფე. მიქაელს არ სურდა ორ ფრონზე ბრძოლა, დაბრუნდა უკან და მშვიდობა დაამყარა და ალიანსი გააფორმა მანფრედთან, რომელსაც საკუთარი ქალიშვილი მიათხოვა. მალევე გააფორმა ალიანსი აქაიის მთავარ გიიომ II-სთანაც. მოკავშირეთა ჯარები 1259 წელს შეიჭრნენ მაკედონიაში, მაგრამ პელაგონიის ბრძოლაში დამარცხდნენ. ნიკეელებმა (იმპერატორი მიქაელ VIII) დაიკავეს ეპირი, მიქაელ კომნენოს დუკამ თავი იმპერატორის ვასლად სცნო. აპირებდა იტალიელების წინააღმდეგ ომს, მაგრამ 1266 (ან 1268) წელს გარდაიცვალა. ეპირი ნიკიფორე I-ს გადაეცა, ხოლო თესალია მეორე ვაჟს — იოანეს.

## ლიტერატურა 
* The Oxford Dictionary of Byzantium. — Oxford University Press, 1991.
* *John V. A. Fine Jr.* The Late Medieval Balkans. — Ann Arbor, 1987.
* *Polemis D. I.* The Doukai. — London, 1968.

კატეგორია:დაბადებული 1205
კატეგორია:გარდაცვლილი 1268
კატეგორია:ეპირის დესპოტატის მმართველები
კატეგორია:კომნენოს დუკები
კატეგორია:დაბადების წელი უცნობია
საქართველოს ადგილობრივი თვითმმართველობის ორგანოების არჩევნები 2017

**საქართველოს ადგილობრივი თვითმმართველობის ორგანოების არჩევნები (2017)** — ადგილობრივი თვითმმართველობის ორგანოების არჩევნები საქართველოში, რომელიც გაიმართა 2017 წლის 21 ოქტომბერს.

## მერის არჩევნები
თვითმმართველი ქალაქის მერის, თვითმმართველი თემის მერის უფლებამოსილების ვადაა 4 წელი. არჩევნებს ნიშნავს საქართველოს პრეზიდენტი პრემიერ-მინისტრის კონტრასიგნაციით, მერის უფლებამოსილების ვადის გასვლამდე 60 დღით ადრე.

თვითმმართველი ქალაქის მერად, თვითმმართველი თემის მერად შეიძლება აირჩეს საარჩევნო უფლების მქონე საქართველოს მოქალაქე, 25 წლის ასაკიდან, რომელსაც საქართველოში უცხოვრია სულ ცოტა 5 წლის განმავლობაში.

მერის არჩევნებში არჩეულად ჩაითვლება ის კანდიდატი, რომელმაც არჩევნებში მონაწილე ამომრჩეველთა ხმების 50%-ზე მეტი მიიღო.

### თბილისის მერის არჩევნები
თბილისის მერობის კანდიდატები იყვნენ:

* კახაბერ კალაძე – ქართული ოცნების გენერალური მდივანი. 2012-2017 წლებში იყო საქართველოს ენერგეტიკის მინისტრი.

*ზაალ უდუმაშვილი – ერთიანი ნაციონალური მოძრაობის კანდიდატი, რუსთავი 2-ის გენერალური დირექტორის მოადგილე და ტელეწამყვანი. 2017 წლის ივნისში მიიღო გადაწყვეტილება წასულიყო პოლიტიკაში.

*ალექსანდრე ელისაშვილი – ქართველი ჟურნალისტი, პოლიტიკოსი, საბურთალოს დამოუკიდებელი დეპუტატი თბილისის საკრებულოში. საქართველოს შეწყალების კომისიის თავმჯდომარე 2014-2015 წლებში. თბილისის მერის არჩევნებში მონაწილეობდა დამოუკიდებელი კანდიდატის სტატუსით.

* ელენე ხოშტარია – ევროპული საქართველოს კანდიდატი. 2007-2012 წლებში იყო ევროპული და ევრო-ატლანტიკური ინტეგრაციის საკითხებში სახელმწიფო მინისტრის პირველი მოადგილე. 

*ირმა ინაშვილი – საქართველოს პატრიოტთა ალიანსის გენერალური მდივანი, საქართველოს მერვე მოწვევის პარლამენტის დეპუტატი.
*კახა კუკავა – თავისუფალი საქართველოს თავმჯდომარე, საქართველოს პარლამენტის წევრი (2004-2008) და თბილისის საკრებულოს წევრი (2010-2014).
*გიორგი გუგავა – საქართველოს ლეიბორისტული პარტიის პოლიტიკური მდივანი, 2002-2006 და 2006-2008 წლებში თბილისის საკრებულოს წევრი. საქართველოს პარლამენტის წევრი (2008-2012).
*ნიკოლოზ სანებლიძე – ტრადიციონალისტთა კავშირის პოლიტიკური მდივანი, უზენაესი საბჭოს წევრი (1990-1991).
*გიორგი ვაშაძე – ახალი საქართველოს თავმჯდომარე, 2006–2010 წლებში საქართველოს იუსტიციის სამინისტროს სამოქალაქო რეესტრის სააგენტოს თავმჯდომარე. 2010–2012 წლებში საქართველოს იუსტიციის მინისტრის მოადგილე. 

თბილისის მერის არჩევნებში აგრეთვე მონაწილეობდნენ: დავით შუკაკიძე, გიორგი ლილუაშვილი, თენგიზ შერგელაშვილი და ლაშა სტურუა.

კატეგორია:საქართველოს ადგილობრივი არჩევნები
კატეგორია:2017 წლის არჩევნები
ბიოიუქი-დექა

**ბიოიუქი-დექა** () — სოფელი აზერბაიჯანში, არანის რეგიონში, ზარდაბის  რაიონში.  

## რესურსები ინტერნეტში
* 
 

 
კატეგორია:ზარდაბის რაიონის სოფლები
ბურუნლუ (მრავალმნიშვნელოვანი)

**ბურუნლუ** შეიძლება აღნიშნავდეს:
*ბურუნლუ  — სოფელი აზერბაიჯანში, ზანგილანის რაიონში
*ბურუნლუ   — სოფელი აზერბაიჯანში,  ზარდაბის რაიონში.
ეპისტროფი

**ეპისტროფი**, *ეპიფორა* ( — *ბრუნვა*; epiphora – განმეორება) — პოეტური ფიგურა, რიტორიკული ხერხი; ერთი და იმავე სიტყვის, გამოთქმის, ფრაზის გამეორება აზრის გამოსაკვეთად და ემოციის გასაძლიერებლად. ანაფორის საპირისპირო ხერხია. მაგ.:

## ლიტერატურა 
კატეგორია:რიტორიკული ფიგურები
ერ-თარღინი

**„ერ-თარღინი“** () — ყაზახური საგმირო-რომანტიკული ეპოსი. შეიცავს 1000-მდე ტაეპს. გადმოგვცემს XV–XVI საუკუნეების დასავლეთ ყაზახეთის ისტორიულ მოვლენებს. მთავარი გმირი თარღინი თავისი ხალხის დამოუკიდებლობისა და ერთობის დამცველი რაინდია. პოემაში გატარებულია ცალკეულ სახანოთა შორის შინაომების შეწყვეტისა და გაერთიანების იდეა.

## გამოცემა 
* Ер-Таргын, Алматы, 1957.

## ლიტერატურა 
* История Казахcкой литературы, т. 1, А.-А., 1968;

კატეგორია:ყაზახური ეპოსები
ესკადრა

[250პქ|მინი|მარჯვნივ|[მეორე რაიხი|გერმანული ესკადრა, 1908]]
**ესკადრა**  () — სხვადასხვა კლასის სამხედრო ხომალდების დიდი შენაერთი; ხომალდთა 2 ან მეტი დივიზიონისაგან შემდგარი ადმინისტრაციული ან ტაქტიკური ფორმირება. თანამედროვე ესკადრის შემადგენლობაში შედის საფლაგმანო გემები, მცურავი ბაზები, დამხმარე გემები, საბრძოლო ხომალდებიდან — სახაზო ხომალდები, ავიამზიდები, კრეისერები, ნაღმოსნები, საგუშაგო ხომალდები და სხვ. ესკადრას უწოდებენ აგრეთვე ხომალდების შენაერთს, რომელიც განკუთვნილია ფლოტის პირადი შემადგენლობის სწავლებისათვის (სასწავლო ესკადრა, პრაქტიკული ესკადრა). უცხოეთის ზოგიერთ არმიაში ესკადრა იყო არმიაში სამხედრო-საჰაერო ძალების შენაერთი მეორე მსოფლიო ომის (1939–1945) დროს.

## ლიტერატურა 
კატეგორია:საზღვაო ტერმინები
კატეგორია:სამხედრო ორგანიზაციები
კატეგორია:საზღვაო შენაერთები და ფორმირებები
ფამაგუსტის წმინდა ნიკოლოზის ტაძარი

250პქ|მინი|მარჯვნივ|ფამაგუსტის წმინდა ნიკოლოზის სახელობის ტაძარი
**ფამაგუსტის წმინდა ნიკოლოზის სახელობის საკათედრო ტაძარი** — მთავარი შუა საუკუნეების ტაძარი ქალაქ ფამაგუსტაში, კვიპროსის აღმოსავლეთ სანაპიროზე (დე-ფაქტო ჩრდილოეთი კვიპროსი). აგებულია XIV საუკუნეში, რეიმსის საკათედრო ტაძრის მიხედვით, გოტიკურ სტილში. ტურისტულ ბუკლეტებში მოიხსენიება, როგორც „კვიპროსის რეიმსი“.

წმინდა ნიკოლოზის ტაძარი 1328 წელს ეკურთხა და მას შემდეგ გამოიყენებოდა ლუზინიანების იერუსალიმის სამეფო ტახტზე ასვლის დროს, კორონაციისათვის. ძლიერ დაზიანდა ზარბაზნების ჭურვებით 1571 წლის ფამაგუსტის ალყის დროს ოსმალთა მიერ. თურქებმა გაანადგურეს ტაძრის სიმბოლური სკულპტურული გაფორმება და გადააკეთეს მეჩეთად. თავდაპირველად „მაგუსის აია-სოფია“ ეწოდა. 1954 წელს სახელი შეეცვალა და მუსტაფა ლალა-ფაშას მეჩეთი (ან **ლალა მუსტაფა-ფაშას მეჩეთი**) ეწოდა. მუსტაფა ლალა-ფაშა 1571 წლის ალყას ხელმძღვანელობდა.

## რესურსები ინტერნეტში 
* ლალა მუსტაფა-ფაშას მეჩეთი (წმინდა ნიკოლოზის ტაძარი)
* Cypnet page with sources relating to the Ottoman occupation and invasion plans
* Aerial photograph 
* Flickr photograph
* Interior photo of the nave 
* Cyprus travel guide
* St Peter and Paul Church (Sinan Pasha Mosque) Famagusta 

კატეგორია:კვიპროსის მეჩეთები
კატეგორია:გოტიკური არქიტექტურა
ხოვრინო (მოსკოვის მეტრო)

**ხოვრინო** () — მოსკოვის მეტროპოლიტენის სადგური. მდებარეობს ზამოსკვორეცკაიას ხაზზე და შედგება 1 კუნძულოვანი ბაქნისაგან. სადგური გაიხსნა 2017 წელს.

## რესურსები ინტერნეტში
*მოსკოვის მეტროპოლიტენის საიტი 

კატეგორია:მოსკოვის მეტროსადგურები
კატეგორია:ზამოსკვორეცკაიას ხაზი
ესკადრილია

[250პქ|მინი|მარჯვნივ|[დიდი ბრიტანეთის  ესკადრილია, 1951]]
**ესკადრილია** () — სამხედრო-საჰაერო ძალების ტაქტიკური ქვეგანაყოფი, რომელიც შედგება რამდენიმე რგოლისა და რაზმისაგან. ესკადრილია ითვლის 9–12, 18–24 და მეტ საბრძოლო თვითმფრინავს. რამდენიმე ესკადრილია შეადგენს ავიაპოლკს, ავიაჯგუფს და ა. შ. ზოგიერთ სახელმწიფოში (იაპონია) ესკადრილიას შეესაბამება ავიაასეული, ავიადივიზიონი.

## ლიტერატურა 
კატეგორია:სამხედრო-საჰაერო ძალები
კატეგორია:სამხედრო ორგანიზაციები
კატეგორია:საჰაერო ძალების შენაერთები და ფორმირებები
ესკადრონი

[250პქ|მინი|მარჯვნივ|რუსული ესკადრონი, [1905]]
**ესკადრონი** () — რეგულარული კავალერიის პოლკის ქვეგანაყოფი. შედგება 3–4 ოცეულისა და 2 ათეულისაგან (მართვისა და სამეურნეო). XX საუკუნის დასაწყისში სხვადასხვა არმიაში ესკადრონი 120-იდან 200-მდე მხედარს შეადგენდა. რუსეთში ესკადრონი XVIII საუკუნეში შემოიღეს, ყოფილ სსრკ-ში — 1918 წელს.

## იხილეთ აგრეთვე 
* კავალერია

## ლიტერატურა 
კატეგორია:კავალერია
კატეგორია:სამხედრო ფორმირებები
ესკალადა

250პქ|მინი|მარჯვნივ|ესკალადა
**ესკალადა** ( < , პირველწყარო:  — *კიბე*) — იერიში ციხესიმაგრეზე კიბეების დახმარებით. ამ ხერხს იყენებდნენ უძველესი დროიდან. მსროლელები იცავდნენ მუშათა კოლონებს, რომლებიც ავსებდნენ ციხესიმაგრის თხრილებს და მათზე ამაგრებდენ 15–18 მ სიმაღლის მოძრავ ან გასაშლელ ფართო კიბეებს (2–3 კაცისათვის). ესკალადისთვის იყენებდნენ აგრეთვე კაუჭიან თოკის კიბეებს, XX საუკუნეში ესკალადა ხმარებიდან გამოვიდა.

## ლიტერატურა 
კატეგორია:ალყის ტაქტიკა
შამპანი

250პქ|მინი|მარჯვნივ|შამპანი საფრანგეთის რუკაზე (1789 წ.)
**შამპანი** () — ისტორიული ოლქი ჩრდილო-აღმოსავლეთ საფრანგეთში. შამპანის ტერიტორიაზეა მარნის, ზემო მარნის, ობის, არდენების, დეპარტამენტები. ფართობი 25,7 ათ. კმ². მთავარი ქალაქი — რეიმსი. განვითარებულია ლითონდამუშავება და მანქანათმშენებლობა (ქალაქები: რეიმსი, სენ-დიზიე, მეზიერი და სხვ.), საფეიქრო, ტრიკოტაჟის (რეიმსი, ტრუა, სედანი), კვების (უმთავრესად შამპანური ღვინის წარმოება: რეიმსი, ეპერნე, შალონ-ან-შამპანი, ბარ-სიურ-ობი), ხის დასამუშავებელი, ქაღალდის მრეწველობა. სოფლის მეურნეობაში ჭარბობს მარცვლეული კულტურების (ხორბალი, ქერი, სიმინდი) წარმოება და მევენახეობა (ილ-დე-ფრანსის კუესტის კალთებზე). მისდევენ მეცხოველეობას.

წყაროებში პირველად იხსენიება IX–X საუკუნეებში. 1284 წელს სამეფო დომენს შეუერთდა. ასწლიანი ომის (1337–1453) დროს შამპანი საომარი მოქმედების ერთ-ერთი მთავარი ასპარეზი იყო. შამპანის ტერიტორიის ნაწილზე მიმდინარეობდა ჟაკერია.

## ლიტერატურა 
კატეგორია:საფრანგეთის ისტორიული პროვინციები
ჯიმი კონორსი

**ჯეიმზ სკოტ კონორსი** (; დ. 2 სექტემბერი, 1952, სანტა-ბარბარა, კალიფორნია, აშშ) — ამერიკელი ყოფილი პროფესიონალი ჩოგბურთელი, მსოფლიოს ყოფილი პირველი ჩოგანი. აღიარებულია ერთ-ერთ საუკეთესო ჩოგბურთელად ისტორიაში.

კონორსს ერთეულთა თანრიგში მოგებული აქვს 8 დიდი სლემის ტურნირი – 5 აშშ-ის ღია პირველობა, 2 უიმბლდონი და 1 ავსტრალიის ღია პირველობა. მან ერთხელ მოიგო წლის შემაჯამებელი ტურნირი. ჯამში მას ATP-ის 109 ტიტული აქვს ერთეულებში მოგებული, რაც არის ყველა დროის რეკორდი მამაკაცთა ჩოგბურთში. ამერიკელს ასევე ორი მნიშვნელოვანი რეკორდი აქვს – ყველაზე მეტი ჩატარებული მატჩი ATP-ის ისტორიაში და ყველაზე მეტი მოგებული. კონორსი 268 კვირის განმავლობაში იკავებდა ერთეულთა რეიტინგში პირველ ადგილს. 1974 წლიდან 1977 წლამდე, იგი ზედიზედ 160 კვირის განმავლობაში ლიდერობდა რეიტინგში, რაც 2007 წლამდე რეკორდი იყო.

ჯიმი კონორსს ასევე ორი დიდი სლემის ტურნირი აქვს წყვილთა თანრიგში მოგებული – 1 უიმბლდონი და 1 აშშ-ის ღია პირველობა. სანაკრებო დონეზე აშშ-ის ნაკრებთან ერთად, მან ერთხელ მოიგო დეივისის თასი. 1998 წელს, იგი საერთაშორისო ჩოგბურთის დიდების დარბაზში შეიყვანეს.

## სტატისტიკა და მიღწევები
### დიდი სლემის ტურნირების ფინალები
#### ერთეულები: 15 (8–7)
#### წყვილები: 3 (2–1)
#### შერეული წყვილები: 1 (0–1)
### წლის შემაჯამებელი ტურნირის ფინალები: 1 (1–0)
(დ) – დახურული კორტი

## იხილეთ აგრეთვე 
* კონორსი–მაკინროის მეტოქეობა
* ბორგი–კონორსის მეტოქეობა
* კონორსი–ლენდლის მეტოქეობა

## რესურსები ინტერნეტში 
* კონორსი ATP-ის ოფიციალურ საიტზე
* კონორსი ITF-ის ოფიციალურ საიტზე 
* კონორსი დეივისის თასის ოფიციალურ საიტზე
* კონორსი საერთაშორისო ჩოგბურთის დიდების დარბაზის ოფიციალურ საიტზე

## სქოლიო
კატეგორია:ამერიკელი ჩოგბურთელები
კატეგორია:ავსტრალიის ღია პირველობის ჩემპიონები ჩოგბურთში
კატეგორია:უიმბლდონის ჩემპიონები
კატეგორია:აშშ-ის ღია პირველობის ჩემპიონები ჩოგბურთში
კატეგორია:მსოფლიოს პირველი ჩოგნები
კატეგორია:დაბადებული 1952
კატეგორია:დაბადებული 2 სექტემბერი
კატეგორია:ცოცხალი ადამიანები
1995 წელი აზერბაიჯანში

სტატიაში 1995 წელს აზერბაიჯანში მომხდარი მოვლენებია აღწერილი.

## იანვარი 
**12 იანვარი**  — ურუგვაისა და აზერბაიჯანის რესპუბლიკას შორის დიპლომატიური ურთიერთობების დამყარება.

## თებერვალი 
**18 თებერვალი**  — სახელმწიფო ფერმებისა და კოლექტიურ მეურნეობის რეფორმის შესახებ ბრძანების ხელმოწერა.

**28 თებერვალი** — აზერბაიჯანსა და ნეპალს  შორის დიპლომატიური ურთიერთობების დამყარება.

## მარტი 
**2 მარტი**

* აგრარული რეფორმების სახელმწიფო კომისიის შექმნა.
* აზერბაიჯანის რესპუბლიკისა და ბურუნდის რესპუბლიკას შორის დიპლომატიური ურთიერთობების დამყარება.

**13 მარტი**  — სპეციალური დანიშნულების პოლიციის ანტი-სამთავრობო შეიარაღებული აჯანყების დასაწყისი.

**17 მარტი**  — სპეციალური დანიშნულების პოლიციის ანტი-სამთავრობო შეიარაღებული აჯანყების დასრულდა  სამთავრობო ძალების გამარჯვებით.

## აპრილი 
**14 აპრილი**  — აგრარული რეფორმების სახელმწიფო კომისიის წესდების მიღება

## მაისი 
**3 მაისი**  — პირველი ინტერნეტ ქსელის გამოყენება აზერბაიჯანის მეცნიერებათა ეროვნულ აკადემიაში.

**22 მაისი** — აზერბაიჯანსა და ლაოსს შორის დიპლომატიური ურთიერთობების დამყარება.

## ნოემბერი 
**12 ნოემბერი**

* აზერბაიჯანის რესპუბლიკის კონსტიტუციის მიღება.
* აზერბაიჯანში პირველი საპარლამენტო არჩევნების ჩატარება.

## იხილეთ აგრეთვე 
* 1991 წელი აზერბაიჯანში

## სქოლიო 
კატეგორია:აზერბაიჯანი
კატეგორია:1995 წელი აზერბაიჯანში
რასკაზოვკა (მოსკოვის მეტრო)

**რასკაზოვკა** () — მოსკოვის მეტროპოლიტენის სადგური. მდებარეობს სოლნცევსკაიას ხაზზე და შედგება 1 კუნძულოვანი ბაქნისაგან. სადგური გაიხსნა 2018 წლის 30 აგვისტოს.

## რესურსები ინტერნეტში
*მოსკოვის მეტროპოლიტენის საიტი 

## სქოლიო
კატეგორია:მოსკოვის მეტროსადგურები
კატეგორია:კალინინსკო-სოლნცევსკაიას ხაზი
კაკო მარი

**ივანე (კაკო) მარი** (დ. 2 დეკემბერი, 1902, დაბლაციხე, ჩოხატაურის მუნიციპალიტეტი, — გ. 17 სექტემბერი, 1990, თბილისი) — ქართველი მთამსვლელი და მთამსვლელობის ორგანიზატორი. სსრკ სპორტის დამსახურებული ოსტატი (1952). სამხედრო ალპინიზმის ერთ-ერთი ფუძემდებელი. კაკო მარი პროფესიით იყო ეკონომისტი, მეცნიერ-თანამშრომელი. ალიოშა ჯაფარიძის სახელობის საქართველოს ალპური კლუბის ერთ-ერთი დამაარსებელი (1936) და თავმჯდომარე (1940-43), საქართველოს სამთო-სამაშველო სამსახურის უფროსი, მთამსვლელობის უფროსი ინსტრუქტორი, საკვალიფიკაციო კომისიის თავმჯდომარე, საქართველოს გეოგრაფიული საზოგადოების ვიცე-პრეზიდენტი, სსრკ გეოგრაფიული საზოგადოების საპატიო წევრი (1985). იყო ალპინისტურ კლუბ „წეის“ დირექტორი (1938-39). მისი ხელმძღვანელობით განხორციელდა ასვლა მყინვარწვერზე ახალი, სამხრეთ-აღმოსავლეთი გზით (1932), ნამყვამ-წურუნგალა-აილამისა (1947) და შხელდა-უშბის (1950) ტრავერსები, სასიმაღლო-სპორტული ასვლები პამირში (1962) და სხვა. დაჯილდოებულია საქართველოს უმაღლესი საბჭოს საპატიო სიგელებით. 

## ლიტერატურა
* ჯაფარიძე, ივანე., სპორტის დამსახურებული ოსტატები, გვ., 243, თბ., 2010.

## რესურსები ინტერნეტში
* კაკო მარი  — Mountains.ge

## სქოლიო
კატეგორია:დაბადებული 2 დეკემბერი
კატეგორია:დაბადებული 1902
კატეგორია:გარდაცვლილი 17 სექტემბერი
კატეგორია:გარდაცვლილი 1990
კატეგორია:ქართველი მთამსვლელები
ვასილი ბლიუხერი

**ვასილი კონსტანტინეს ძე ბლიუხერი** (; დ. 19 ნოემბერი, [ძვ. სტ. 1 დეკემბერი], 1890, სოფ. ბარშჩინკა, იაროსლავის გუბერნია, რუსეთის იმპერია — გ. 9 ნოემბერი, 1938, მოსკოვი, სსრკ) — საბჭოთა სამხედრო და პარტიული მოღვაწე, საბჭოთა კავშირის მარშალი (1935). სკკპ წევრი 1916 წლიდან. 

## ბიოგრაფია
დაიბადა გლეხის ოჯახში. მონაწილეობდა პირველ მსოფლიო ომში. 1917 წლის ნოემბერში იყო სამარის სამხედრო-რევოლუციური კომიტეტის წევრი; ნოემბრის ბოლოდან ჩელიაბინსკის რევკომის, ხოლო 1918 წლის მარტიდან საბჭოს თავმჯდომარე. ჩეხოსლოვაკიელთა კორპუსის აჯანყების შემდეგ სათავეში ჩაუდგა ორენბურგის რაიონში გარშემორტყმულ საბჭოთა ჯარებს და განახორციელა 1500 კმ-იანი გადასვლა მე-3 წითელ არმიასთან შესაერთებლად. მონაწილეობდა კოლჩაკის განადგურებაში, ხოლო 1920 წლის აგვისტო-ნოემბერში — კახოვკის პლაცდარმის დაცვასა და პერეკოპის შტურმში. 
200px|მარცხნივ|thumb|სსრკ საფოსტო მარკა, 1962
1921–1922 წლებში იყო შორეული აღმოსავლეთის სახალხო რესპუბლიკის სამხედრო მინისტრი, სახალხო-რევოლუციური არმიის მთავარსარდალი და სამხედრო საბჭოს წევრი. ხელმძღვანელობდა არმიის რეორგანიზაციას და ვოლოჩაევკასთან თეთრგვარდიელთა განადგურებას. 

1924–1927 წლებში გუანჯოუში (კანტონი) ჩინეთის რევოლუციური მთავრობის მთავარი სამხედრო მრჩეველი იყო და მონაწილეობდა ჩრდილოეთის დიდი ლაშქრობის განხორციელებაში. 

1929–1938 წლებში სარდლობდა შორეული აღმოსავლეთის განსაკუთრებულ წითელდროშოვან არმიას. ხელმძღვანელობდა ჩინეთის მილიტარისტების განადგურებას ჩინეთ-საბჭოთა კავშირის კონფლიქტის დროს (1929) და შორეულ აღმოსავლეთში მძლავრი თავდაცვის შექმნას. 

1934 წელს პარტიის XVII ყრილობაზე ვასილი ბლიუხერი აირჩიეს სკკპ (ბ) ცკ-ის წევრობის კანდიდატად. იყო სსრკ I მოწვევის უმაღლესი საბჭოს დეპუტატი. დაჯილდოებულია ლენინის ორდენით და 6 სხვა ორდენით.

## სამხედრო წოდებები 
* რიგითი (ცარისტულ არმიაში) — 02.08.1914
* უნტერ-ოფიცერი (ცარისტულ არმიაში) — 09.02.1915
* საბჭოთა კავშირის მარშალი — 20.11.1935 (წითელ არმიაში)

## ჯილდოები
* წითელი ვარსკვლავის ორდენი
* საიუბილეო მედალი „მუშურ-გლეხური წითელი არმიის XX წელი“
* წმინდა გიორგის III ხარისხის ორდენი
* წმინდა გიორგის IV ხარისხის ორდენი
* სამი წითელი დროშის ორდენი
* წითელი ვარსკვლავის ორდენი
* ორი ლენინის ორდენი
* ჩეკა-გპუ-ს საპატიო მუშაკი

## ლიტერატურა 
## სქოლიო
კატეგორია:დაბადებული 19 ნოემბერი
კატეგორია:დაბადებული 1890
კატეგორია:გარდაცვლილი 9 ნოემბერი
კატეგორია:გარდაცვლილი 1938
კატეგორია:მოსკოვში გარდაცვლილები
კატეგორია:პირველი მსოფლიო ომის მონაწილეები
კატეგორია:რუსი სამხედრო მოღვაწეები
კატეგორია:სსრკ-ის I მოწვევის უმაღლესი საბჭოს დეპუტატები
კატეგორია:წითელი დროშის ორდენის კავალრები
კატეგორია:წითელი ვარსკვლავის ორდენის კავალრები
კატეგორია:ლენინის ორდენის კავალრები
კატეგორია:საბჭოთა კავშირის მარშლები
კატეგორია:რუსი რევოლუციონერები
კატეგორია:სკკპ ცკ-ის წევრობის კანდიდატები
კატეგორია:მუშურ-გლეხური წითელი არმიის XX წლის მედლით დაჯილდოებულები
კატეგორია:საბჭოთა კავშირის რეპრესიების მსხვერპლნი
კატეგორია:საბჭოთა კავშირის კომუნისტური პარტიის წევრები
სტენ სტენსენ ბლიხერი

**სტენ სტენსენ ბლიხერი** (; დ. 11 ოქტომბერი, 1782, ვიუმი —  გ.  26 მარტი, 1848, ტორნინგი) — დანიელი მწერალი. ავტორია ნოველებისა, რომელთა სიუჟეტს იუტლანდიის ისტორიიდან ან თანამედროვეობიდან იღებდა
(„ყაჩაღების სახლი“, 1827; „პასტორი ვეილბიუში“, 1829 და სხვ.). ნაწილი მისი ნაწარმოებებისა დაწერილია იუტლანდიურ დიალექტზე („სართავი სახელოსნო“, 1842). სტენ ბლიხერი პირველმა დაამკვიდრა ნოველის ჟანრი დანიურ ლიტერატურაში; გავლენა მოახდინა ი. ოკიერზე, ი. სკიოლბორგზე, მ. ანდერსენ-ნექსეზე.

## ლიტერატურა 
## სქოლიო 
კატეგორია:დანიელი მწერლები
კატეგორია:მწერლები ანბანის მიხედვით
კატეგორია:XIX საუკუნის დანიელი მამაკაცი მწერლები
ეკონომიკური ბლოკადა

**ეკონომიკური ბლოკადა** — სახელმწიფოს ეკონომიკური იზოლაცია, რომლის მიზანია მოშალოს ბლოკირებული ქვეყნის ეკონომიკა, მოუსპოს მას ნედლეულის წყაროები და გასაღების ბაზრები. ეკონომიკური ბლოკადა ხორციელდება სახელმწიფოებს შორის საგარეო ვაჭრობის, საფინანსო, საკრედიტო და სხვა ეკონომიკური კავშირების გაწყვეტით. ჩვეულებრივ იგი დაკავშირებულია პოლიტიკურ და სამხედრო ოპერაციებთან. ეკონომიკური ბლოკადის მაგალითია ე. წ. კონტინენტური ბლოკადა, რომელიც “ მოაწყო ნაპოლეონ I-მა ინგლისის წინააღმდეგ 1806–1807 წლებში. ამ ბლოკადაში ჩათრეული იყო ევროპის თითქმის ყველა სახელმწიფო, მათ შორის რუსეთიც. გაერთიანებული ერების ორგანიზაციის (გაეროს) წესდება ითვალისწინებს ეკონომიკური ბლოკადის გამოყენებას მისი წევრი ხელმწიფოების მიერ აგრესორი სახელმწიფოების მიმართ, როგორც მშვიდობის აღდგენისა და დაცვის კოლექტიური ღონისძიებას. იმპერიალისტური სახელმწიფოები ეკონომიკურ ბლოკადას იყენებდნენ სოციალიზმის წინააღმდეგ: 1917 წელს აშშ-ის მთავრობამ, 1918 წელს ინგლისისა და საფრანგეთის მთავრობებმა შეწყვიტეს სავაჭრო ურთიერთობა ახალგაზრდა საბჭოთა რესპუბლიკასთან, 1919 წელს კი ანტანტის უმაღლესმა საბჭომ აკრძალა ყოველგვარი ეკონომიკური ურთიერთობა საბჭოთა რუსეთთან. ინტერვენციის დამარცხების და იმპერიალისტურ სახელმწიფოებს შორის წინააღმდეგობათა გამწვავების შემდეგ ანტანტამ 1920 წლის იანვარში მოხსნა ბლოკადა. მეორე მსოფლიო ომის შემდეგ აშშ-მა ეკონომიკური ბლოკადა გამოიყენა ზოგიერთი სოციალისტურე ქვეყნის (ჩინეთის სახალხო რესპუბლიკა, კორეის სახალხო დემოკრატიული რესპუბლიკა, გერმანიის დემოკრატიული რესპუბლიკა, კუბის რესპუბლიკა) მიმართ.

## ლიტერატურა 
კატეგორია:ბლოკადები
კატეგორია:ეკონომიკური ტერმინები
კატეგორია:ეკონომიკის პრობლემები
საზღვაო ბლოკადა

**საზღვაო ბლოკადა** — საომარი ღონისძიებანი მოწინააღმდეგის კონტროლ ქვეშ მყოფი ზღვისპირა ტერიტორიის მოსაწყვეტად საზღვაო კომუნიკაციებისგან. მისი მიზანია აღკვეთოს მოწინააღმდეგის საზღვაო ვაჭრობა ნეიტრალურ სახელმწიფოთან. საზღვაო ბლოკადის გამომცხადებელ სახელოფოს უფლება აქვს ხელთ იგდოს საზღვაო ბლოკადის დამრღვევი ნეიტრალური გემი და მისი ტვირთი, როგორც სამხედრო ნადავლი (იხ. პრიზის სამართალი). თანახმად ლონდონის დეკლარაციისა (1909), საზღვაო ბლოკადა უნდა გამოცხადდეს და დიპლომატიური გზით ეცნობოს ნეიტრალურ სახელმწიფოებს; ამასთან უნდა აღნიშნოს საზღვაო ბლოკადის დაწყების თარიღი, ბლოკირებული ტერიტორიის ფარგლები და ვადა, რომელიც ეძლევა ნეიტრალურ გემებს ამ ტერიტორიიდან გასასვლელად. წარსულში კანონიერად ითვლებოდა ე. წ. მშვიდობიანი საზღვაო ბლოკადა, რომელსაც იყენებდნენ არასამხედრო კონფლიქტის დროს. მისი დარღვევა იწვევდა დამრღვევი გემის დროებით დაკავებას. ამჟამად იძულების ასეთი ღონისძიება შეიარაღებული აგრესიის აქტად ითვლება, გარდა იმ შემთხვევისა, როცა მას გაეროს უშიშროების საბჭო მიმართავს აგრესიის საფრთხის აღსაკვეთად. დასავლეთის ქვეყნების პრაქტიკაში ხშირი იყო საზღვაო ბლოკადის გამოყენება სოციალისტური ქვეყნების წინააღმდეგ (მაგ., 1962 წელს აშშ-ის ცდა დაეკავებინა კუბაზე მიმავალი გემები, რომლებზეც, მათივე ცნობით, შეტევითი ხასიათის იარაღი იყო; აშშ-ის მე-7 ფლოტის პატრულირება ვიეტნამის დემოკრატიული რესპუბლიკის სანაპიროსთან და სხვ.).

## ლიტერატურა 
კატეგორია:ბლოკადები
კატეგორია:სამხედრო მეცნიერება
კატეგორია:სამხედრო-საზღვაო ფლოტი
კატეგორია:საზღვაო სამართალი
A Star Is Born (2018 წლის საუნდტრეკი)

***A Star Is Born*** — ამერიკელი პოპ-მომღერალ ლედი გაგას და მსახიობ ბრედლი კუპერის ერთობლივი საუნდტრეკ-ალბომი 2018 წლის ამავე სახელწოდების ფილმისთვის — „ვარსკვლავის დაბადება“. იგი გამოიცა 2018 წლის 5 ოქტომბერს ლეიბლზე Interscope Records. გაგამ და კუპერმა ალბომზე ითანამშრომლეს ქანთრი მუსიკის შემსრულებლებთან, მათ შორის არის ლუკას ნელსონი, რომელიც ასევე მონაწილეობას იღებს ფილმში. პოპ-ორიენტირებულ სიმღერებისთვის გაგამ ითანამშროლმა თავის ძველ პროდიუსერთან DJ White Shadow. საუნდტრეკის შექმნაში ასევე მონაწილეობა მიიღეს ისეთმა პროდიუსერებმა და სიმღერების ავტორებმა როგორებიც არიან მარკ რონსონი, დაიან უორენი, ჯეისონ ისბელი და ენდრიუ ვიატი. კომერცილად ალბომი წარმატებული აღმოჩნდა და მოექცა ავსტრალიის, კანადის, ჩეხეთის რესპუბლიკის, ესტონეთის, ირლანდიის, ახალი ზელანდიის, შოტლანდიის, სლოვაკეთის, შვედეთის, შვეიცარიის, დიდი ბრიტანეთის და ამერიკის შეერთებული შტატების ჩარტებში.

## სიმღერების სია 
**ჩანაწერი**

*&nbsp;– დამატებითი ვოკალური პროდიუსინგი
*&nbsp;– დამატებითი პროდიუსინგი
*&nbsp;– მთავარი და დამატებითი პროდიუსინგი
*&nbsp;– ვოკალური პროდიუსინგი
*&nbsp;– 0:31 ალბომის ცენზურირებულ ვერსიაში
*&nbsp;– 0:34 ალბომის ცენზურირებულ ვერსიაში
*&nbsp;– 69:59 ალბომის ცენზურირებულ ვერსიაში

## ჩარტები 
## სერტიფიცირებები 
## გამოცემების ისტორია 
## რესურსები ინტერნეტში 
* *A Star Is Born Music*  ოფიციალურ ვებ-გვერდი

## სქოლიო 

კატეგორია:ლედი გაგას ალბომები
კატეგორია:2018 წლის საუნდტრეკები
კატეგორია:ფილმების საუნდტრეკები
კატეგორია:Interscope Records-ის ალბომები
1991 წელი აზერბაიჯანში

სტატიაში ქრონოლოგიურადაა აღწერილი 1991 წელს აზერბაიჯანში განვითარებული მოვლენები.

## იანვარი 
**13 იანვარი** — აზერბაიჯანის სსრ უზენაესი საბჭოს პრეზიდიუმის დადგენილებით, შაუმიანის რაიონის ადმინისტრაციულ-ტერიტორიული ერთეული ლიკვიდირებულ იქნა და მისი ტერიტორია შეუერთდა  გორანბოის რაიონს.

## თებერვალი 
მინი|აზერბაიჯანის დროშა
**5 თებერვალი** 

* უზენაესი საბჭოს სხდომაზე გადაწყდა, რომ ქვეყანის სახელწოდება გახდეს აზერბაიჯანის რესპუბლიკა.
* 3 ფერიანი ადრ-ის დროშა სახელმწიფო დროშად ცხადდება

## მარტი 
**18 მარტი** — აზერბაიჯანში კერძო უნივერსიტეტი „ხაზარი“ დაარსდა.

## აპრილი 
**19 აპრილი** — კომენდანტის რეჟიმის გაუქმება, რომელიც 1990 წლის 20 იანვარს დამყარდა

## აგვისტო 
**30 აგვისტო** — უმაღლესი საბჭოს საგანგებო სხდომაზე მიღებულია დეკლარაცია „აზერბაიჯანის რესპუბლიკის სახელმწიფო დამოუკიდებლობის აღდგენის შესახებ“.

## სექტემბერი 
**3 სექტემბერი** — ჰეიდარ ალიევის არჩევა ნახიჩევანის ავტონომიური რესპუბლიკის უმაღლესი საბჭოს თავმჯდომარედ.

**5 სექტემბერი** — აზერბაიჯანის რესპუბლიკის თავდაცვის სამინისტროს შექმნა.

**8 სექტეmბერი** — აზერბაიჯანში პირველი საპრეზიდენტო არჩევნების ჩატარების დღე.

**14 სექტემბერი** — მიღებულ იქნა გადაწყვეტილება აზერბაიჯანის კომუნისტური პარტიის დათხოვნაზე.

## ოქტომბერი 
**9 ოქტომბერი** — აზერბაიჯანის უმაღლესმა საბჭომ მიიღო კანონი „შეიარაღებული ძალების შექმნის შესახებ“.

**18 ოქტომბერი**

* რესპუბლიკის უმაღლესი საბჭოს მიერ საკონსტიტუციო აქტის მიღება აზერბაიჯანის რესპუბლიკის სახელმწიფო დამოუკიდებლობის შესახებ სსრკ-გან;
* რაიონებში, ქალაქებში და ქალაქის რაიონებში შემოიღეს აღმასრულებელი ხელისუფლების მეთაურის თანამდებობა;
* აზერბაიჯანის პრეზიდენტის ოფისის შექმნა;
* სახელმწიფო მდივნისა და სახელმწიფო მრჩევლის თანამდებობების შექმნა.

## ნოემბერი 
**9 ნოემბერი** — თურქეთის მიერ აზერბაიჯანის რესპუბლიკის დამოუკიდებლობის აღიარება.

**26 ნოემბერი** — ეროვნული საბჭოს ჩამოყალიბება, რომელიც შედგებოდა უმაღლესი საბჭოს 50 დეპუტატისგან

მთიანი ყარაბაღის ავტონომიური ოლქის სტატუსის გაუქმება უმაღლესი საბჭოს მიერ

პოსტსაბჭოთა სივრცეში პირველი დამოუკიდებელი სატელევიზიო არხის პირველი ეთერი - ANS TV

## დეკემბერი 
**9 დეკემბერი** — აზერბაიჯანის რესპუბლიკის მიღება ისლამური კონფერენციის ორგანიზაციის წევრად.

**11 დეკემბერი** — რუმინეთის მიერ  აზერბაიჯანის რესპუბლიკის დამოუკიდებლობის ოფიციალური აღიარება

**13 დეკემბერი** — პაკისტანის მიერ  აზერბაიჯანის რესპუბლიკის დამოუკიდებლობის ოფიციალური აღიარება

**16 დეკემბერი** — ნახიჩევანის ავტონომიური რესპუბლიკის უზენაესი მეჯლისის სხდომაზე ჰეიდარ ალიევის თავმჯდომარეობით გადაწყდა, რომ მსოფლიო აზერბაიჯანელთა სოლიდარობის დღე დაწესებულიყო.

**25 დეკემბერი** 

* აზერბაიჯანის რესპუბლიკის უმაღლესი საბჭოს ეროვნულმა საბჭომ მიიღო კანონი, რომ  31 დეკემბერი დაეწესებინათ, როგორც მსოფლიო აზერბაიჯანელთა სოლიდარობის დღედ.
* აზერბაიჯანის პრეზიდენტმა ხელი მოაწერა კანონს  „აზერბაიჯანის ანბანის აღდგენა ლათინური დამწერლობის შესახებ“

**28 დეკემბერი** — იორდანიისა და სუდანის მიერ აზერბაიჯანის რესპუბლიკის დამოუკიდებლობის აღიარება.

**29 დეკემბერი** — აზერბაიჯანში ჩატარდა აზერბაიჯანის დამოუკიდებლობის რეფერენდუმი.

## იხილეთ აგრეთვე 
* 1995 წელი აზერბაიჯანში

## სქოლიო 
კატეგორია:აზერბაიჯანი
კატეგორია:1991 წელი აზერბაიჯანში
სამხედრო ბლოკადა

[250პქ|მინი|მარჯვნივ|[ტულონი|ტულონის ბლოკადა ბრიტანული ფლოტის მიერ (1810–1814]]
**სამხედრო ბლოკადა** — საომარი მოქმედების განსაკუთრებული ფორმა, რომლის მიზანია მოწინააღმდეგის ობიექტის იზოლირება და კომუნიკაციის ყველა საშუალებისაგან მოწყვეტა. სამხედრო ბლოკადის ობიექტი შეიძლება იყოს ცალკეული სახელმწიფო, მისი შეიარაღებული ძალები, ჯარის მსხვილი დაჯგუფებები საომარი მოქმედების რაიონში, სტრატეგიული და ოპერატიული მნიშვნელობის პუნქტები სამხედრო გარნიზონებთან ერთად, კუნძულები, სრუტეები, ყურეები, სამხედრო-საზღვაო ბაზები, ნავსადგურები, გამაგრებული რაიონები და ქალაქები. სამხედრო ბლოკადა მთლიანად ან მაქსიმალურად უსპობს მოწინააღმდეგეს მაშველი ძალების, სამხედრო ტექნიკისა და მატერიალურ-ტექნიკური უზრუნველყოფის საშუალებათა მიზიდვის (მიღების), ძვირფასეულობათა ევაკუაციის საშუალებას და ამას ბლოკირებული ობიექტის სწრაფი განადგურება ან კაპიტულაცია მოსდევს.

ისტორიაში სამხედრო ბლოკადის მრავალი მაგალითია ცნობილი. მაგ., ნაპოლეონის კონტინენტური ბლოკადა ინგლისის წინააღმდეგ; გერმანიის მიერ დიდი ბრიტანეთის საზღვაო ბლოკადა ანდა გერმანიის სამხედრო ბლოკადა მის მოწინააღმდეგეთა მიერ პირველ მსოფლიო ომში.

იმისდა მიხედვით, თუ რა ძალები მონაწილეობს სამხედრო ბლოკადაში, იგი შეიძლება იყოს სახმელეთო, საჰაერო, საზღვაო ან შერეული სახისა. მეორე მსოფლიო ომის დროს სამხედრო ბლოკადა, როგორც წესი, შერეული სახისა იყო. დასახული ამოცანებისა და მოქმედების მასშტაბების მიხედვით არსებობს სტრატეგიული, ოპერატიული ან ტაქტიკური სამხედრო ბლოკადა; სახმელეთო  სამხედრო ბლოკადას ახორციელებენ სახმელეთო გარები საჰაერო ძალებსა და ჰაერსაწინააღმდეგო თავდაცვის ჯარებთან თანამოქმედებით. საჰაერო სამხედრო ბლოკადა სახმელეთო და საზღვაო ბლოკადების ნაწილია და საჰაერო იმ შემთხვევაში ეწოდება, თუ გადამწყვეტი როლი ავიაციას ეკუთვნის.

## იხილეთ აგრეთვე 
* საზღვაო ბლოკადა
* ეკონომიკური ბლოკადა

## ლიტერატურა 
კატეგორია:ბლოკადები
კატეგორია:სამხედრო ოპერაციები ტიპის მიხედვით
კატეგორია:საზღვაო სამართალი
კატეგორია:სამხედრო სტრატეგია
ქითაბე

მინი|250პქ|შეიჰ იბრაჰიმის მეჩეთის ქითაბე ბაქოში (1415 წელი)

**ქითაბე** ( — წარწერა, წერილი, დამწერლობა) — მართკუთხა ან ფიგურული (ყარტუშის სახის) პანელი არაბული გრაფიკის წარწერებით, ეპიგრაფიული ორნამენტის სახეობა. ძირითადად იგი შედის არქიტექტორული პანელის, კარების, აკლდამის, ხალიჩის, ფურცლის, ხელნაწერის დეკორის საერთო კომპოზიციაში, ასევე იშვიათად გამოიყენება როგორც დამოუკიდებელი მოსართავი. ქითაბეს აზერბაიჯანელი და ირანელი ხელოსნები და ფერმწერები ჯერ კიდევ იყენებენ.

## რესურსები ინტერნეტში
## სქოლიო
კატეგორია:საკრალური ხელოვნება
კატეგორია:აზერბაიჯანული კულტურა
ბლოკთანაპოლიმერები

**ბლოკთანაპოლიმერები** — პოლიმერები, რომელთა მაკრომოლეკულები შეიცავს ერთი მონომერის რგოლების შედარებით გრძელი ბლოკებისა და სხვა მონომერის ბლოკების თანამიმდევრობას. ბლოკთანაპოლიმერების მაკრომოლეკულა სქემატურად შეიძლება შემდეგნაირად წარმოვიდგინოთ: … — AAAABBBB — … — BBBAAAAA — …, სადაც A და B სხვადასხვა ქიმიური ბუნების მონომერული რგოლებია.

## იხილეთ აგრეთვე 
* თანაპოლიმერები

კატეგორია:პოლიმერები
ალი შაჰსაბაჰლი

**ალი ფათულა ოღლუ  შაჰსაბაჰლი** (; დ. 28 მარტი, 1896, თბილისი — გ. 13 იანვარი, 1973) — საბჭოთა აზერბაიჯანელი მსახიობი და რეჟისორი,  სომხეთის საბჭოთა რესპუბლიკის დამსახურებული მსახიობი (1945).

ალი ფათულა ოღლუ შაჰსაბაჰლი დაიბადა 1896 წლის 28 მარტს ტიფლისში. სასცენო მოღვაწეობა დაიწყო 1911 წლიდან ქალაქ ტიფლისის აზერბაიჯუანულ დასში. 

1924-1937 წლებში მუშაობდა მსახიობად და რეჟისორად ტიფლისის აზერბაიჯანულ თეატრში, ხოლო 1937–1949 წლამდე — ერევნის აზერბაიჯანულ თეატრში.

ალი ფათულა ოღლუ შაჰსაბაჰლი დაჯილდოვებული იქნა „საპატიო ნიშნის“ ორდენით და სხვა მედლებით.

## ლიტერატურა
* Векил А. Али Шахсабахлы. Ереван, 1973.

## სქოლიო
კატეგორია:დაბადებული 28 მარტი
კატეგორია:დაბადებული 1896
კატეგორია:თბილისში დაბადებულები
კატეგორია:გარდაცვლილი 13 იანვარი
კატეგორია:გარდაცვლილი 1973
კატეგორია:აზერბაიჯანელი მსახიობები
კატეგორია:მსახიობები ანბანის მიხედვით
ხუან ბოსკან ალმოგავერი

**ხუან ბოსკან ალმოგავერი** (; დ. დაახლ. 1490, ბარსელონა — გ. 21 სექტემბერი (ან აპრილი), 1542, პერპინიას ახლოს) — ესპანელი პოეტი. წერდა სონეტებს, კანცონებს, პოემებს („ჰერო და ლეანდრო“). 1534 წელს გამოაქვეყნა კასტილიონეს ტრაქტატის — „კარისკაცის“ თავისუფალი თარგმანი. ხუან ბოსკან ალმოგავერის ლექსები ორიგინალობით არ გამოირჩევა, მაგრამ მან ძირეული რეფორმა მოახდინა ესპანურ ტრადიციულ მეტრიკულ სისტემაში, გადმონერგა ანტიკური და იტალიური აღორძინების პოეტური ჟანრები, მეტრიკული ფორმები და ა. შ.

## ლიტერატურა 
## სქოლიო 
კატეგორია:ესპანელი მამაკაცი პოეტები
ბურუნლუ

**ბურუნლუ** () — სოფელი აზერბაიჯანში, არანის რეგიონში, ზარდაბის  რაიონში.    მოსახლეობის რაოდენობა —  	622  კაცი. 

## რესურსები ინტერნეტში
* 
 

 
კატეგორია:ზარდაბის რაიონის სოფლები
სოლნცევო (მოსკოვის მეტრო)

**სოლნცევო** () — მოსკოვის მეტროპოლიტენის სადგური. მდებარეობს სოლნცევსკაიას ხაზზე და შედგება 1 კუნძულოვანი ბაქნისაგან. სადგური გაიხსნა 2018 წელს.

## რესურსები ინტერნეტში
*მოსკოვის მეტროპოლიტენის საიტი 

კატეგორია:მოსკოვის მეტროსადგურები
კატეგორია:კალინინსკო-სოლნცევსკაიას ხაზი
ვანდალთა სამეფო

**ვანდალთა სამეფო** () ან **ვანდალთა და ალანთა სამეფო** () — გერმანული ტომების ბარბაროსული სახელმწიფო, რომელიც V–VI საუკუნეებში არსებობდა ჩრდილოეთ აფრიკაში, დღევანდელი ტუნისის, ალჟირის, ლიბიის, აგრეთვე კუნძულების სიცილიის, სარდინიისა და კორსიკის ტერიტორიაზე.

ვესტგუთებისაგან შევიწროვებულმა ვანდალებმა და ალანებმა, რომელთა მოსახლეობა 80 000-ს აღწევდა, 429 წელს გეიზერიხის მეთაურობით ესპანეთიდან ნავებით გადალახეს გიბრალტარის სრუტე და აფრიკაში შეიჭრნენ. 435 წელს რომისაგან მიიღეს ნუმიდიისა და მავრიტანიის პროვინციებში დასახლების უფლება, როდესაც ნათელი გახდა, რომ რომაელებს არ შეეძლოთ ვანდალთა არმიის დამარცხება. 439 წელს ვანდალებმა განაახლეს საბრძოლო მოქმედებები და კართაგენი, ჩრდილოეთ აფრიკის მთავარი ქალაქი აიღეს. ამის შემდეგ დაიპყრეს ხმელთაშუა ზღვის კუნძულები: სიცილია, სარდინია და კორსიკა. 460-იან წლებში რომაელებმა განახორციელეს ორი უშედეგო სამხედრო ექსპედიცია, რათა დაებრუნებინათ ჩრდილოეთ აფრიკა. ჩრდილოეთ აფრიკის დაკარგვა დიდი დარტყმა აღმოჩნდა დასავლეთ რომის იმპერიისათის, რადგან ეს მიწები იყო შემოსავლისა და მარცვლეულის (უმთავრესად ხორბლის) მთავარი წყარო ქალაქ რომისთვის.

455 წელს ვანდალებმა რომი გაძარცვეს. დევნიდნენ ნიკეის ქრისტიანებს არიანელობის სასარგებლოდ. მფარველობდნენ სწავლულებს. მათ გააგრძელეს დიდი პროექტების აშენება, აყვავდა სკოლები. აქ მოღვაწეობდა მრავალი რომაელი ლათინურენოვანი მწერალი და ბუნებისმეტყველი.

534 წელს ვანდალთა სამეფო აღმოსავლეთ რომის მხედართმთავარმა, ველისარიუსმა დაიპყრო და იმპერიას შეუერთა (იხ. ვანდალური ომი).

## ლიტერატურა 
* 
* 
* 

## სქოლიო 
*
კატეგორია:ანტიკური აფრიკის სახელმწიფოები
კატეგორია:გერმანული სახელმწიფოები
კატეგორია:ევროპის ყოფილი მონარქიები
პოდოლსკის სამების ტაძარი

**პოდოლსკის სამების ტაძარი** () — მართლმადიდებლური ტაძარი მოსკოვის ოლქში, ქალაქ პოდოლსკში, ეკლესიის მოედანზე. 

ტაძარი მეკუთვნება რუსეთის მართლმადიდებელი ეკლესიის მოსკოვის საპატრიარქოს, არის პოდოლსკის საეპარქიო ოლქის ცენტრი. წინამძღვარია დეკანოზი ალექსანდრე განაბა. 

ტაძარს აქვს სამი საკურთხეველი, რომელთაგან მთავარი ნაკურთხია ყოვლადწმინდა სამების სახელზე, ჩრდილოეთისა ყოვლადწმინდა ღვთისმშობლის მიძინების სახელზე, ხოლო სამხრეთისა წმინდა მოციქულების პეტრესა და პავლეს სახელზე.

## ისტორია 
ეკლესია აგებულია 1819-1832 წლებში, საფრანგეთ-რუსეთის 1812 წლის ომში გამარჯვების აღსანიშნავად ოსიპ ბოვეს სკოლის ხელოსნების პროექტის მიხედვით, რომელიც იყო მოსკოვის ცნობილი რესტავრატორი 1812 წლის ხანძრის შემდეგ. სავაჭრო რიგი, რომლის ანსამბლშიც შედიოდა ეკლესია, საბჭოთა კავშირის პერიოდში დაანგრიეს. 

1880-იან წლებში ტაძარი დაათბუნეს, დააყენეს ახალი კანკელი, რომელი მორთული იყო ვერცხლის ძვირფასი ხატებით. 1898 წელს განაახლეს სატრაპეზო, კანკელი და შეიძინეს ახალი საეკლესიო ჭურჭელი.

საბჭოთა ხელისუფლების მმართველობის პერიოდში იყო ერთადერთი მოქმედი საქალაქო ტაძარი მოსკოვის ოლქში.

1920 წელს ეკლესია გახდა მოსკოვის ეპარქიის ერთ-ერთი საკათედრო ტაძარი. პოდოლსკის ტაძრის პირველი ეპისკოპოსი იყო პეტრე პოლიანსკი, რომელიც დროებით პატრიარქის მოვალეობასაც ასრულებდა. ტაძრის წინამძღვარი 1940-იანი წლების დასაწყისიდან 1954 წლის 7 იანვრამდე იყო არქიმანდრიტი გავრილ გრიგორიევი.

1912 წელს რუსეთ-საფრანგეთის ომის 100 წლისთავთან დაკავშირებით ეკლესიის ეზოში აღმართეს გრენადერ მიხაილ მილორადოვიჩის ძეგლი. საბჭოთა მმართველობის პერიოდში მის ადგილზე კარლ მარქსის ძეგლი დადგეს, ხოლო 1995 წელს კვლავ აღადგინეს თავდაპირველი ძეგლი. ძეგლზე ფირფიტაა მიმაგრებული სამახსოვრო წარწერით. 

1991 წელს ტაძართან გაიხსნა საკვირაო სკოლა, რომელიც ამჟამად ყველაზე დიდი სკოლაა მოსკოვის ოლქში რვაწლიანი სწავლებით.

## არქიტექტურა 
ტაძარი იყო პოდოლსკის არქიტექტურული ანსამბლის ცენტრი, რომელიც მდებარეობდა მდინარე პახრის ნაპირზე აღმართულ ბორცვზე. 

იგი წარმოადგენს ხუთგუმბათიანი ტაძრის არქიტექტურულ ტიპს და აგებულია ამპირის სტილში. შელესილი ეკლესია აგებულია წითელი აგურით და გაფორმებულია თეთრი ქვის დეტალებით. დასავლეთის მხარე ტაძარს ეკვრის სამნავიანი სატრაპეზო და სამსართულიანი სამრეკლო. 

## სიწმინდეები 
* იერუსალიმის ღვთისმშობლის ხატი, რომელმაც 1866 წელს ქალაქი იხსნა ქოლერისაგან.
* ორი ძვალთშესალაგი 140 წმინდანის სხეულის ნაწილებით
* პოდოლსკის ახალმოწამეთა ხატი.

## რესურსები ინტერნეტში
* Пресвятая Троице, Боже наш, слава Тебе! Троицкий собор г. Подольска. Официальный сайт
* Храмы России
* Русские церкви
* Народный каталог православной архитектуры

## სქოლიო
კატეგორია:მოსკოვის ოლქის მართლმადიდებლური ტაძრები
კატეგორია:რუსეთის კულტურული მემკვიდრეობის ძეგლები მოსკოვის ოლქში
იუნის ნური

**იუნის ნური** (, ფსევდონიმი **იუნის ჰაჯი სულეიმან ოღლი სულეიმანოვი**; დ. 23 იანვარი, 1878, ერევანი — გ. 5 იანვარი, 1950, იქვე) — საბჭოთა აზერბაიჯანელი მსახიობი. ერევნის აზერბაიჯანული თეატრის ერთ-ერთი დამაარსებელი. 

იუნის ჰაჯი სულეიმან ოღლი სულეიმანოვი დაიბადა 1878 წლის 23 იანვარს ერევანში. 1896 წელს დაიწყო მუშაობა ერივნის თეატრში და სიცოცხლის ბლომდე მუშაობდა ერევნის აზერბაიჯანულ თეატრში.

## სქოლიო
კატეგორია:დაბადებული 23 იანვარი
კატეგორია:დაბადებული 1878
კატეგორია:გარდაცვლილი 5 იანვარი
კატეგორია:გარდაცვლილი 1950
კატეგორია:XX საუკუნის მსახიობები
კატეგორია:მსახიობები ანბანის მიხედვით
კატეგორია:ერევანში დაბადებულები
ტამბოვის ყაზანის ღვთისმშობლის ხატის ეკლესია

**ტამბოვის ყაზანის ღვთისმშობლის ხატის ეკლესია** () — მართლმადიდებლური ეკლესია, არქიტექტურული ძეგლი ქალაქ ტამბოვში. მიეკუთვნება რუსეთის მართლმადიდებელი ეკლესიის მოსკოვის საპატრიარქოს. 

## ისტორია 
ეკლესია მდებარეობს ყაზანის მამათა მონასტრის ტერიტორიაზე, რომელიც დაარსებულია 1670 წელს. 

ეკლესია ააშენეს როგორც საზაფხულო, 1791 წელს. 1796 წელს აკურთხა ეპისკოპოსმა თეოფილე რაევმა. ააშენეს საროვის მონასტრის მაგალითზე. ამავე ეკლესიაში 1811 წელს დაკრძალეს ეპისკოპოსი თეოფილე. ეკლესიის სამხრეთ კედელში შემორჩენილია ფირფიტა, რომელზეც ამოკვეთილია ეპისკოპოსის ეპიტაფია. 

გადმოცემის თანახმად 1793 წელს აქ ხელი დაასხეს სერაფიმ საროველს.

### საბჭოთა პერიოდი 
1918 წელს მონასტერი დახურეს, ხოლო 1920-იან წლებში აქ განათავეს ტამბოვის საგუბერნიო საგანგებო კომისია. მომდევნო წლებში გაანადგურეს სასაფლაო, დაანგრიეს სამრეკლო. ყაზანის ეკლესიის შენობაში კი განათავსეს ტამბოვის ოლქის სახელმწიფო არქივის ფილიალი. 

### რუსეთის ფედერაცია 
1990-იანი წლების დასაწყისში მონასტერი დაუბრუნდა მორწმუნეებს და დაიწყო ყაზანის ღვთისმშობლის ხატის ეკლესიის სარესტავრაციო სამუშაოები. 2003 წელს ტამბოვისა და ნიჟნი-ნოვგოროდის მთავარეპისკოპოსის საფლავზე, ყაზანის ეკლესიის სამხრეთ კედელთან ააშენეს სამლოცველო. 2009 წლის გაზაფხულზე კი დაიწყეს სამრეკლოს მშენებლობა (არქიტექტორი ა. და გ. ლუნკინები). 2011 წლის 27 ივლისის დილას თვითმფრინავმა სამრეკლოს დაადგა 20-მეტრიანი წვერის კონსტრუქცია, რომლის საერთო წონაც დაახლოებით 4 ტონა იყო. 

## ლიტერატურა 
* Журнал Московской Патриархии. № 12. 2007 г. «Празднование 325-летия Тамбовской епархии»
* «Московский комсомолец» («МК в Тамбове»). 13 октября 2010 г. «Когда зазвонит колокол?»

## რესურსები ინტერნეტში 
* Казанский мужской монастырь города Тамбова. История и современность.
* На колокольне Казанского мужского монастыря в Тамбове засиял позолоченный крест. Репортаж ГТРК «Тамбов» 

## სქოლიო
კატეგორია:ყაზანის ღვთისმშობლის ხატის ტაძრები
კატეგორია:რუსეთის კულტურული მემკვიდრეობის ძეგლები ტამბოვის ოლქში
კატეგორია:XVIII საუკუნის ეკლესიები